Áhugi fólks á íþróttum kviknar í bogfimi „ Áhugi á bogfimi hefur aukist mikið á landsvísu á síðustu sex árum . Hann er orðinn gríðarlegur . Indriði er þessa dagana að kanna áhugann á námskeiði í aðdraganda mótsins fyrir þátttakendur . Þurfa ekki að eiga boga Unglingalandsmótið hefst fimmtudaginn 1. ágúst og verður keppt í bogfimi eftir hádegið á laugardeginum . Tveir flokkar eru í boði . Annars vegar opinn aldurs - og kynjaflokkur þar sem strákar og stelpur 11 - 14 ára taka saman þátt og 15 - 18 ára líka . Þátttakendur í opna flokkinum þurfa ekki að koma með eigin boga . Á hinn bóginn er líka lokaður flokkur fyrir jafn gamla keppendur . Þáttakendur í þeim flokki þurfa að koma með eigin boga . Indriði byrjaði sjálfur að dúlla sér við bogfimi árið 2007 í gamni . Hann gekk í Skotfélagið Ósman í Skagafirði til að kaupa sér boga eins og vopnalög kveða á um . Áhuginn jókst og hann keypti sér fleiri boga . Ekki leið á löngu þar til Indriði var kominn með hlutverk hjá Skotfélaginu en hann tók á móti hópum fólks sem vildi læra meira um bogfimi af öllu landinu . Hann vildi gera meira og fór svo að hann stofnaði bogfimideild innan Tindastóls árið 2013 . Hann hefur síðan þá verið í forsvari fyrir deildina , verið ötull málsvari bogfimi á landsvísu og farið á þjálfaranámskeið bæði hér heima , í Rúmeníu og víðar . Indriði segir börn og ungmenni hafa mikinn áhuga á bogfimi : „ Iðkendur hafa komið og farið . Fyrir því geta auðvitað verið margar ástæður . Við tökum helst eftir því í bogfimideild Tindastóls og reyndar víðar að krakkar sem koma til okkar eru þeir sem finna sig ekki í öðrum greinum eins og boltaíþróttum og frjálsum , “ segir hann . Margir vilja keppa í bogfimi ! Keppt var í bogfimi í fyrsta sinn í bogfimi á Unglingalandsmóti UMFÍ á Sauðárkróki árið 2014 . Indriði hélt um alla hnúta í greininni þar . „ Þarna skráðu sig rétt um 12 til leiks . Á Unglingalandsmóti UMFÍ í Þorlákshöfn í fyrra voru þátttakendur orðnir 68 ! Það er mikil fjölgun á aðeins fjórum árum ! Mér var sagt að þetta hafi verið ein fjölmennasta einstaklingsgreinin . Þarna var ég sérgreinastjóri og var beðinn um að taka það aftur að mér á Unglingalandsmótinu á Höfn í Hornafirði . Þátttökugjald er 7.500 krónur . Fyrir það getur viðkomandi skráð sig í eins margar greinar og hann eða hún vill . Inni í gjaldinu er aðgangur að tjaldsvæði fyrir alla fjölskylduna og öll önnur afþreying á mótinu . Mikil gleði og margar greinar Þátttakendur á Unglingalandsmóti UMFÍ þurfa hvorki að vera skráðir í ungmenna - né íþróttafélag . Ef viðkomandi vill taka þátt í hópíþrótt , knattspyrnu , körfubolta eða annarri grein en er ekki í liði þá er hann eða hún sett í lið með jafnöldum sínum víða að frá landinu . Í hverju ætlar þú og fjölskylda þín að taka þátt ? Alla dagskrá Unglingalandsmóts UMFÍ er hægt að sjá á vefsíðunni www.ulm.is